Ich, Peter Kentzig, vogt zuͦ Goͤsgen, beken̄ und tuͦn kund mengklichem myt urkùnd disz brieffs, das ich zuͦ
gericht sasz in dem dorff Werd an gewonlicher richt statt, uff den nechsten cistag vor der jungen vasnacht,
nach datū disz brieffs, an stat und in namen miner gnedigen, fùrsichtigen und wisen heˀren vō Bern un̄ Soloturn,
✳ fùr mich in offen, verbannen gericht kam Henman vō Tennikon, meyer ze Erlispach, un̄ offnott da durch sinen
fùrsprechen, wie das er da stuͤndi un̄ begerti von heisses un̄ biettens siner gnedigen froͧwen vō Kùnksfeld
und des gmeinen dorffs wegen und durch des rechten willen, ein warheit zuͦ reden und sagen von
ettlichen in dem ampt zuͦ Werd, won̄ doch die warheit nieman durch des rechten willen versagen
sol, von der stoͤsz und spen̄ wegen, so sy den̄ habent zwùschent den vō Aroͧw un̄ dem dorff Erlispach
von eins schachen wegen, der da gelegen ist underem Bettenrein, stosset einthalb an die Òw. und zùgoton
da zuͦ dem ersten an Heini Meyer von Nider Goͤsgen, ein warheit dar umb zuͦ reden, nieman zuͦ lieb
noch ze leid, dar umb er dar nach syn recht wurdy tuͦn, ob entweder teil des nùt enberen woͤlt ꝫcꝭ.
it₎ des ersten, so spricht Heini Meyer von Nider Goͤsgen, wie das er von fùnfzig
✳ jaren ✳
andechtnus haby gehebt
un̄ noch hat, als lang gott wil, un̄ haby nie anders gesehen noch hoͤren sagen, won̄ dz der schach, so jezit ansprechent
ist un̄ sind die von Aroͧw, sy gesin aker un̄ matten un̄ haby gesehen die vō Erlispach dar uff us und in faren
als uff
✳ dem ✳
iren, eigenen guͦt un̄ sy allweg gelegen in twing un̄ bann ✳ un̄ in gwalt un̄ gewer myner froͧwen von
Kûnksfeld un̄ haby nie hoͤren sagen, das dehein herschafft noch die vō Kùnkstein je dar in gelangt habint
noch geminet, ✳ es sy den̄ holtz un̄ feld untz in die Aren.
it₎ Uͦlman Schnider vō Tullikon, bùrtig von Erlispach, spricht, das er nie haby hoͤren sagen, joch von den alten, das
dehein herschafft in den schachen, so ansprechig sind die vō Aroͧw, je ùtzit dar in habȳ ✳ zereden, won̄ dz es vor
zitten akker un̄ matten syent gesin un̄ allweg zuͦ gehoͤrt habint den froͧwen vō Kùnksfeld in holtz un̄ in feld untz
in die Aren. ✳
it₎ Uͤly Hartman spricht, dz er gesehen haby, dz dˀ schach, so ansprechint syent die von Aroͧw, akker un̄ matten
syent gesin un̄ sy allweg genutzet habint die vō Erlispach, un̄ die Ar truͦg dz anweg un̄ ist widˀ ab gefallen, dz
es ist worden zuͦ eim schachen myt holtz, un̄ haby nie hoͤren sagen, dz ✳ den selben schachen dehein herschafft
je angesprochen noch gemynet habint, den̄ dz er allweg ist gesin dˀ froͧwen vō Kûnksfeld.
it₎ Ruͤdy Kuͦn vō Gretzenbach spricht, das er oͧch gesehen haby, dz dˀ megen̄̄ schach akker un̄ matten
syent gesin un̄ allweg sy genutzet habint die vō Erlispach, untz dz die Ar die selben akker un̄ matten
anweg truͦg un̄ darnach wider ab fiel, das es zeholtz worden ist, un̄ haby oͧch nie anders hoͤren sagen,
won̄ das dehein herschafft je die
den
jetzigon schachen gemynet noch angesprochen habint, den das er
alweg myner froͧwen vō Kùnksfeld ist gesin.
it₎ Ruͤdy Keser spricht,
✳ dz er ✳
sy gesin ze Aroͧw un̄ haby da gevischet un̄ sy gangen in den jetzogen schachen, so an
sprechent ist un̄ sind die von Aroͧw, dz da zemal wz matten, grien un̄ stuͤdin un̄ holtz, un̄ wolt da rùschen holtz
gehowen haben un̄ do kam Uͤly ✳ Rickhart un̄ woͤlt mich gepfent haben von der vō Erlispach
✳ weg₎ ✳
un̄ sprach,
es soͤlty nieman dar inn hoͧwen, den̄ wem es die vō Eˀlispach erloͧbtend, und also hab ich
✳ nie ✳
anders hoͤren sagen,
den̄ dz den schachen die von Erlispach inn gehebt habint ✳ un̄ inn nie kein herschafft angesprochen
noch gemynott habint.
it₎, so spricht Clewi Kûppffer, wie dz er un̄ sin vatter habint gehebt ein rebakker uff Betten Rein und er
sy dick un̄ vil myt sym vatter dar sy gangen vor Berner krieg un̄ haby gesehen, dz der jetzig schach sy
gesin akker un̄ matten, un̄ habint sy ingehebt die vō Erlispach un̄ haby un̄ sid dem mal, so es nun wider
zeholtz sy worden nach dem, so ✳ sy das wasser an weg hatt getragen. ✳ ✳ so hatt er nie gehoͤrt sagen widers
von synen vordren, won̄ selb schach allweg sy gesin der vō Erlispach un̄ myner froͧwen vō Kùnksfeld
un̄ inn nie kein herschafft haby hoͤren ansprechen und mynen.
it₎, so spricht Heini Hùndly, dz er by den viertzig jaren da uff un̄ nider sy gefaren by der Aren, das
er nie anders gehoͤrt haby sagen, den̄ dz dˀ schach allweg zuͦ gehoͤrt haby den vō Erlispach in holtz un̄ feld untz
in die Aren un̄ nie ansprùchig sy worden von deheiner herschafft. ✳
it₎, so spricht Bùrgy Struͦman, dz er haby gesehen vor vil jaren, dz der schach sy gesin akker un̄ matten un̄
sy nach dˀ Aren ✳ widˀ ze holtz worden un̄ haby allweg gesehen, dz dˀ schach sy gesin der vō Erlispach wun̄
un̄ weid, ✳
holtz un̄ feld
un̄ nie hoͤren sagen, dz inn kein herschafft haby angesprochen noch gemynott.
it₎, so spricht Hensly Nef vō Obergoͤsgen, dz er ob viertzig jaren sy gesin ze Erlispach des dorffes knecht,
des kleinen un̄ grossen vichs gehuͤt haby un̄ sy gefaren da widˀ un̄ fùr uff acker, matten, grien, schachen un̄ sy im
nie gewert un̄ hab oͧch nie hoͤren sagen, den̄ dz dˀ schach, so ansprechent syent jetzit die vō Aroͧw, sy
gesin in holtz un̄ inn feld dˀ vō Erlispach untz in die Aren un̄ inn nie kein herschafft haby angehoͤrt sprechent.
it₎ Ruͤdy Strub vō Stùsslingen spricht, dz er sy gesin da selbs uff viertzig jar un̄ sy gon Aroͧw us und in gefaren un̄ haby gesehen, das die aker un̄ matten, so gelegen syent undˀ Bettenrein, ze holtz syent worden, und haby
niet anders sagen, wen̄ dz sy zuͦ gehoͤrt habint den vō Erlispach un̄ mynen froͧwen vō Kùnksfeld un̄ den
schachen y kein herschafft nie haby angesprochen noch gemynott.
it₎ Ruͤdy Hùndly vō Stùsling₎ spricht, dz er by fùnfzig jaren da us un̄ in sy gefaren gon Aroͧw un̄ haby
gesehen, dz dˀ schach sy gesin aker un̄ matten un̄ hab sy die Ar ✳ enweg getragen un̄ sy widˀ dar nach ze holtz
worden un̄ haby nie gehoͤrt, dz kein herschafft den schachen angesprochen noch gemynott haby, den̄
dz er allweg gesin ist dˀ vō Erlispach wun̄ un̄ weid,
holtz un̄ feld
un̄ myner froͧwen vō Kùnksfeld. ✳
item die vorgeschribnen zùgen un̄ erber lùtt hand all dar umb gesworen zuͦ gott un̄ zuͦ den helgen. ✳
✳ hie
by warent un̄ sind gezùgen, die urteil dar um̄ sprachent, Ruͤdy Kuͦn, ✳ Ruͤdy vō Hennenbuͤl, Heiny Petˀ,
Heini Gruͦber, Uͤly Kuͦn, Clewi Schenker, Hensly Dieman un̄ ander erber lùtten gnuͦg.
und won̄
disz alles vor mir, egen̄̄ vogt un̄ richtˀ, ingericht beschehen ist, so ist mir bekent von dem gericht, die
vorbenēpt₎ kuntschafft ze versiglon ze end diszer geschrifft, das ich, obgen̄̄ richtˀ, won̄ mir das
zetuͦnd bekent ist, getan hab, doch mir un̄ mynen erberen un̄ nachkomen ànschaden. der geben
der geben ist, als
vor stat, in dem jar, do man zalt nach dˀ geburt xp̄i tusent vierhundert viertzig un̄ nùn jar.